УГОВОР О ПРИСТУПАЊУ ФОНДАЦИЈИ „РЕГИСТАР НАЦИОНАЛНОГ ИНТЕРНЕТ ДОМЕНА СРБИЈЕ“

Закључен дана \_\_.\_\_.20\_\_. године у Београду измећу:

**Фондација "Регистар националног интернет домена Србије",** Жоржа Клемансоа 18а/I,Београд, м**атични број** 17680544, **ПИБ** 104852190, коју заступа директор Данко Јевтовић (у даљем тексту: РНИДС), и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (у даљем тексту: суоснивач)

1. Предмет овог уговора представља приступање заинтересованог субјекта РНИДС-у у својству суоснивача, а на основу одлуке Управног одбора број \_\_\_\_\_\_, од \_\_\_\_\_\_\_\_ .
2. Уговорне стране су се сагласиле да суоснивач прихвата одредбе Статута Фондације "Регистар националног интернет домена Србије" од 26. маја 2012. и позитивне прописе који регулишу ту материју.
3. РНИДС је дужан да води рачуна о истеку годишње накнаде и да суоснивачу достави предрачун благовремено пре истека годишње накнаде.

Суоснивач се обавезује да уплати годишњу накнаду за текућу годину коју својом одлуком одреди Управни одбор РНИДС-а.

1. Након потписивања овог уговора, уговорне стране ће приступити његовој овери пред надлежним органом овере, а потом ће бити обављен упис суоснивача у Регистар задужбина и фондација, код Агенције за привредне регистре.

По спроведеној процедури уписа суоснивача у надлежни регистар, суоснивач може да учествује у раду Конференције суоснивача РНИДС-а у складу са одредбама Статута Фондације и других аката РНИДС-а.

1. Суоснивач је дужан да одреди овлашћеног представника који ће у његово име учествовати у раду Конференције суоснивача РНИДС-а.

Суоснивач је дужан да РНИДС обавести о свим статусним променама, пословном називу, адреси седишта и контакт особи, као и другим подацима од значаја за остваривање права и обавеза суоснивача, најкасније у року од 15 дана.

1. Уговорне стране су сагласне да Статут Фондације чини саставни део овог уговора.
2. Спорна питања уговорне стране ће решити договором, а уколико се не споразумеју утврђују надлежност стварно надлежног суда у Београду.
3. Овај уговор је сачињен у четири истоветна примерка, по два за обе уговорне стране.

|  |  |  |
| --- | --- | --- |
| ЗА РНИДС |  | ЗА СУОСНИВАЧА |
|  |  |  |
|  |  |  |